

ТОЧКИ ЗА ОТКРИТО ОБСЪЖДАНЕ[[1]](#footnote-1)

**Страница**

**ОБСЪЖДАНИЯ НА ЗАКОНОДАТЕЛНИ АКТОВЕ**

ТОЧКИ „A“ (док. 16273/14 PTS A 94)

1. Директива на Съвета за изменение на Директива 2011/16/ЕС по отношение на задължителния автоматичен  
обмен на информация в областта на данъчното облагане (ЗА + И) 3

2. Предложение за директива на Съвета за изменение на Директива 2011/96/ЕС относно общата  
система за данъчно облагане на дружества майки и дъщерни дружества от различни държави членки 4

3. Предложение за директива на Европейския парламент и на Съвета относно платежните  
услуги във вътрешния пазар, за изменение на директиви 2002/65/ЕО, 2013/36/ЕС и 2009/110/ЕО и за отмяна на Директива 2007/64/ЕО (първо четене) 4

ТОЧКИ „Б“ (док. 16271/14 OJ CONS 67 ECOFIN 1124)

3. Данък върху финансовите сделки 5

4. Други въпроси 6

\*

\* \*

**ОБСЪЖДАНИЯ НА ЗАКОНОДАТЕЛНИ АКТОВЕ**

***(открито обсъждане съгласно член 16, параграф 8 от Договора за Европейския съюз)***

ТОЧКИ „А“

**1.** **Директива на Съвета за изменение на Директива 2011/16/ЕС по отношение на задължителния автоматичен обмен на информация в областта на данъчното облагане (ЗА + И)**

Док. 14425/14 FISC 162 ECOFIN 932

+ COR 1 (bg, cs, de, et, fi, hr, hu, lt, pl, pt, ro, sk, sl, sv)

+ COR 2

+ REV 1 (cs)

Съветът прие единодушно посочената по-горе директива. (правно основание: член 115 от Договора за функционирането на Европейския съюз)

**Изявление на Австрия**

„Австрия се ангажира да положи всички възможни усилия, за да гарантира, че ако е технически осъществимо, автоматичният обмен на информация въз основа на преработената директива за административно сътрудничество ще започне да се прилага по-рано от 30 септември 2018 г.“

**Изявление на Съвета**

„Като взема предвид заключенията на Съвета от 22 май 2013 г. и с оглед на постигането на плавен преход към новия единен световен стандарт, Съветът приканва Комисията да представи предложение за отмяна на директивата относно данъчното облагане на доходите от спестявания (2003/48/ЕО от 3 юни 2003 г.), и измененията ѝ, както и да съгласува отмяната на тази директива с датата на прилагане на преработената директива за административно сътрудничество, като надлежно отчита предвидената в нея дерогация относно Австрия. Във връзка с това следва да се гарантира, че Директива 2003/48/ЕО от 3 юни 2003 г. продължава да се прилага за тази държава членка по време на периода на дерогация.“

**Изявление на Съвета**

„Съветът потвърждава колко е важно да се преработят съществуващите договорености на ЕС относно спестяванията с Андора, Лихтенщайн, Монако, Сан Марино и Швейцария, за да бъдат приведени в съответствие със световния стандарт за автоматичен обмен на информация.“

**2.** **Предложение за директива на Съвета за изменение на Директива 2011/96/ЕС относно общата система за данъчно облагане на дружества майки и дъщерни дружества от различни държави членки**

* Политическо споразумение

Док. 16435/14 FISC 221 ECOFIN 1157

одобрено от Корепер (ІІ част) на 3.12.2014 г.

Съветът постигна политическо споразумение по проекта за директива в приложение I към док. 16435/14 с оглед на приемането на директивата, след редакция от юрист-лингвистите, като точка „А“ от дневния ред на предстоящо заседание на Съвета и постигна съгласие да впише в протокола от заседанието си трите изявления, изложени в приложения II и III към този документ.

**1.** **Проект за изявление на Съвета**

„При прилагането на разпоредбата за борба със злоупотребите от Директива 2011/96/ЕС държавите членки ще полагат усилие да обменят информация помежду си, в рамките на действащите правни инструменти на ЕС, когато информацията може да е от полза на другата държава членка.“

**2.** **Проект за изявление на Съвета**

„Съветът ще вземе под внимание разпоредбата за борба със злоупотребите от Директива 2011/96/ЕС в бъдещата си работа по евентуална разпоредба за борба със злоупотребите, която да бъде включена в Директива 2003/49/ЕО.“

**Изявление на Комисията**

„Комисията потвърждава, че предложените изменения на член 1, параграф 2 от Директивата за данъчно облагане на дружества майки и дъщерни дружества нямат за цел да засегнат националните системи за освобождаване от данък на дялово участие, доколкото последните са съвместими с разпоредбите на Договорите.“

**3.** **Предложение за директива на Европейския парламент и на Съвета относно платежните услуги във вътрешния пазар, за изменение на директиви 2002/65/ЕО, 2013/36/ЕС и 2009/110/ЕО и за отмяна на Директива 2007/64/ЕО (първо четене)**

* Общ подход

16613/14 EF 348 ECOFIN 1178 CONSOM 270 CODEC 2662

одобрено от Корепер (ІІ част) на 5.12.2014 г.

Съветът потвърди съгласието по общия подход, както е посочено в док. 16154/14.

Делегацията на Люксембург направи изявление, изложено по-долу и в приложението към док. 16612/14.

**Изявление на Люксембург**

„Първата директива за платежните услуги (2007/64/ЕО) предостави правното основание за създаването на единен пазар за плащанията в целия ЕС и въведе единен лиценз за доставчиците на платежни услуги.

Компромисният текст на новата директива за платежните услуги, която отменя Директива 2007/64/ЕО, подкопава лицензния режим, установен с Директива 2007/64/ЕО, както и принципа на надзор от страна на държавата членка по произход, и по този начин отново въвежда възможност за фрагментиране на пазара. Подобна стъпка в областта на трансграничния надзор на платежните институции е в противоречие с целта на първоначалното предложение, а именно да се подпомогне развитието на европейски пазар за електронни плащания, и е в противовес на съществуващите постижения на законодателството в областта на други финансови услуги. Люксембург счита, че е необходимо да се възприеме съгласуван подход за трансграничния надзор и съответния баланс между правомощията на компетентните органи на държавата членка по произход и на приемащата държава членка във всички досиета, свързани с финансови услуги.

Люксембург подчертава, че елементите, които подкопават съществуващия лицензен режим, нито са били включени в първоначалното предложение на Комисията, нито са част от доклада на Европейския парламент, приет на пленарно заседание.

В светлината на гореизложеното Люксембург не може да подкрепи общия подход на Съвета и очаква изразените от Люксембург опасения да бъдат взети под внимание по време на предстоящите преговори с Европейския парламент.“

ТОЧКИ „Б“

**3.** **Данък върху финансовите сделки**

* **Предложение за директива на Съвета за въвеждане на засилено сътрудничество в областта на данъка върху финансовите сделки**
* Актуално състояние

Док. 16498/14 FISC 222 ECOFIN 1159

Съветът обсъди доклада на председателството относно актуалното състояние във връзка с предложението на Комисията за директива за въвеждане на засилено сътрудничество в областта на данъка върху финансовите сделки. Председателството докладва за свършената до момента работа и заяви, че тя трябва да продължи. Франция направи обобщение на мненията на 11 държави членки, участващи в засиленото сътрудничество в областта на данъка върху финансовите сделки, както следва:

„През последните месеци работихме упорито, постигнахме напредък по данъчното облагане на сделки с акции. Също така работихме и постигнахме напредък по деривативите, но е необходимо да се направи повече. Както заявихме в последното си изявление през май, оставаме колективно ангажирани да продължим да работим усилено и да намерим конкретни решения за първата стъпка към ДФС, при все че това вероятно няма да стане до края на тази година, а чак в началото на следващата. ДФС е важен не само като средство за борба срещу спекулацията, но и защото ще бъде много положителен сигнал за бъдещата дейност по хармонизирането на данъчното облагане в Европа, а всички ние знаем, че това ще е основен въпрос през идните години.“

**4.** **Други въпроси**

* **Текущи законодателни предложения**
* Информация от председателството

Съветът взе под внимание актуалното състояние във връзка с ключови законодателни досиета в областта на финансовите услуги.

1. Обсъждания на законодателни актове на Съюза (член 16, параграф 8 от Договора за Европейския съюз), други обсъждания, открити за обществеността, и открити дебати (член 8 от Процедурния правилник на Съвета). [↑](#footnote-ref-1)